				|

		52014PC0133

			Prijedlog ODLUKE VIJEĆA o stajalištu koje je u ime Europske unije potrebno donijeti u Komisiji za očuvanje antarktičkih morskih živih resursa (CCAMLR) /* COM/2014/0133 final - 2014/0077 (NLE) */

			   	OBRAZLOŽENJE
1.           KONTEKST PRIJEDLOGA
Odlukom Vijeća 81/691/EEZ[1] Europska zajednica
odobrila je Konvenciju o očuvanju antarktičkih morskih živih resursa
(Konvencija CAMLR) kojom je osnovana Komisija za očuvanje
antarktičkih morskih živih resursa (CCAMLR). CCAMLR je regionalna
organizacija za upravljanje u ribarstvu (RFMO) nadležna za očuvanje
morskih živih resursa i upravljanje njima u Antarktičkom oceanu. Europska
unija postala je ugovorna strana CCAMLR-a 1982.
U skladu s člankom 218. stavkom 9.
Ugovora o funkcioniranju Europske unije, stajalište koje u ime Unije trebaju
donijeti RFMO-ovi, kao u slučaju kada su pozvani donositi akte koji
proizvode pravne učinke, uz iznimku akata kojima se dopunjuje ili mijenja
njihov institucionalni okvir, mora biti doneseno odlukom Vijeća na
prijedlog Komisije.
Takvo stajalište u okviru RFMO-ova
trenutačno se temelji na dvostupanjskom pristupu. Odlukom Vijeća
utvrđuju se vodeća načela i smjernice stajališta Unije na
višegodišnjoj osnovi, uzimajući u obzir da se ono nakon toga
usklađuje za svaki godišnji sastanak na temelju neslužbenih dokumenata
Komisije o kojima će raspravljati radna skupina Vijeća.
U pogledu CCAMLR-a, Odlukom Vijeća
13908/1/09 REV 1 od 19. listopada 2009. predviđa se revizija stajališta
Unije prije godišnjeg sastanka 2014. Stoga se ovim prijedlogom nastoji utvrditi
stajalište Unije u okviru CCAMLR-a za razdoblje od 2014. do 2019. te na taj
način zamijeniti Odluku Vijeća 13908/1/09 REV 1 kojom je
obuhvaćeno razdoblje od 2009. do 2014.
Svrha revizije jest ugrađivanje
načela i smjernica nove zajedničke ribarstvene politike (ZRP) kako je
utvrđeno u Uredbi (EU) br. 1380/2013 Europskog parlamenta i
Vijeća[2],
uzimajući u obzir i ciljeve Komunikacije Komisije o vanjskoj dimenziji
ZRP-a[3].
Osim toga, stajalište Unije usklađeno je s Ugovorom iz Lisabona.
Konačno, stajalište je usklađeno u mjeri u kojoj je to moguće,
uzimajući u obzir specifičnosti raznih RFMO-ova.
Kao što je to slučaj s trenutačnim
stajalištima, sljedeće stajalište sadržava načela i smjernice.
Nadalje, uvodi se standardni postupak za godišnje utvrđivanje stajališta
Unije, kako su zatražile države članice za nedavno usklađena
stajališta.
2.           REZULTATI SAVJETOVANJA SA
ZAINTERESIRANIM STRANAMA I OCJENE UTJECAJA
Vanjska dimenzija ZRP-a bila je dijelom ocjene
utjecaja za prijedloge reformi ZRP-a. Načela i smjernice dogovoreni za
novi ZRP jednostavno se prenašaju u revidirana stajališta.
3.           PRAVNI ELEMENTI PRIJEDLOGA
Sljedeća Odluka temelji se na Ugovoru o
funkcioniranju Europske unije, a posebno na članku 43. stavku 2. u
vezi s člankom 218. stavkom 9. kojim se predviđa da Vijeće na
prijedlog Komisije donosi odluku o utvrđivanju stajališta koja u ime Unije
treba donijeti tijelo osnovano na temelju sporazuma kada je to tijelo pozvano
donositi akte koji proizvode pravne učinke. To se primjenjuje na
stajalište koje u ime Unije treba donijeti Komisija u okviru CCAMLR-a.
Uredba (EU) br. 1380/2013 Europskog
parlamenta i Vijeća[4]
pravna je osnova za utvrđivanje načela koja će se odraziti u
ovom pregovaračkom mandatu.
Sljedeća Odluka kojom je obuhvaćeno
razdoblje od 2014. do 2019. zamjenjuje Odluku Vijeća 13908/1/09 REV 1
kojom je obuhvaćeno razdoblje od 2009. do 2014.
2014/0077 (NLE)
Prijedlog
ODLUKE VIJEĆA
o stajalištu koje je u ime Europske unije
potrebno donijeti u Komisiji za očuvanje antarktičkih morskih živih
resursa (CCAMLR)
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 43. stavak 2. u vezi s
člankom 218. stavkom 9.,
uzimajući u obzir prijedlog Europske
komisije,
budući da:
(1)       Člankom 38. Ugovora o
funkcioniranju Europske unije u vezi s njegovim člankom 39. predviđa
se da je jedan od ciljeva zajedničke ribarstvene politike osigurati
dostupnost opskrbe.
(2)       Uredbom (EU)
br. 1380/2013 Europskog parlamenta i Vijeća[5] predviđa se da
Unija osigurava da su aktivnosti u ribarstvu i akvakulturi dugoročno
ekološki održive i da se njima upravlja na način koji je u skladu s
ciljevima postizanja gospodarskih i društvenih koristi te koristi za
zapošljavanje i pridonošenja dostupnosti opskrbe hranom. Osim toga
predviđa se da Unija primjenjuje načelo opreza u pristupu upravljanju
ribarstvom i nastoji osigurati da se iskorištavanjem živih morskih bioloških
resursa obnavljaju i održavaju populacije izlovljavanih vrsta iznad razina koje
mogu osigurati najviši održivi prinos. Njome se predviđa i da Unija
nastoji poduzimati mjere upravljanja i očuvanja koje se temelje na
najboljim dostupnim znanstvenim savjetima, promicati ribolovne metode koje
pridonose selektivnijem ribolovu i izbjegavanju te smanjenju, koliko je
moguće, neželjenih ulova, baviti se ribolovom s manjim utjecajem na morski
ekološki sustav i ribolovne resurse te postupno eliminirati odbačene
ulove. Osim toga, Uredbom se izričito predviđa da Unija ta
načela primjenjuje u svojoj vanjskoj politici.
(3)       Odlukom Vijeća
81/691/EEC[6]
Europska zajednica odobrila je Konvenciju o očuvanju antarktičkih
morskih živih resursa (Konvencija CAMLR) kojom je osnovana Komisija za
očuvanje antarktičkih morskih živih resursa (CCAMLR). CCAMLR je
nadležan za donošenje mjera koje su osmišljene kako bi se osiguralo
očuvanje antarktičkih morskih živih resursa, uključujući
njihovo racionalno iskorištavanje. Te mjere mogu za Uniju postati
obvezujuće.
(4)       U skladu s člankom 218.
stavkom 9. Ugovora o funkcioniranju Europske unije, stajalište koje je u ime
Unije potrebno donijeti u regionalnim organizacijama za upravljanje u ribarstvu
kada su pozvane donositi akte koji proizvode pravne učinke, uz iznimku
akata kojima se dopunjuje ili mijenja njihov institucionalni okvir, mora biti
doneseno odlukom Vijeća na prijedlog Komisije.
(5)       Zbog razvojne prirode
ribolovnih resursa u području primjene Konvencije CAMLR i posljedične
potrebe da se stajalištem Unije uzme u obzir novi razvoj događanja,
uključujući statističke, biološke i druge podatke koji se
predstavljaju prije ili tijekom godišnjeg sastanka CCAMLR-a, za godišnje
utvrđivanje stajališta Unije potrebno je uspostaviti postupke u skladu s
načelom lojalne suradnje među institucijama Unije, sadržanom u
članku 13. stavku 2. UEU-a,
DONIJELO JE OVU ODLUKU:
Članak 1.
Stajalište koje treba zauzeti Europska unija na godišnjem sastanku
CCAMLR-a kada je to tijelo pozvano donositi odluke koje imaju pravni
učinak utvrđeno je u Prilogu I. ovoj Odluci.
Članak 2.
Godišnje
utvrđivanje stajališta Unije na godišnjem sastanku CCAMLR-a provodi se u
skladu s Prilogom II. ovoj Odluci.
Članak 3.
Stajalište Unije utvrđeno u Prilogu I. ovoj Odluci Vijeće
ocjenjuje i, ako je potrebno, revidira na prijedlog Komisije, najkasnije do
godišnjeg sastanka CCAMLR-a 2019.
Članak
4.
Ova Odluka zamjenjuje Odluku Vijeća 13908/1/09 REV 1 od 19.
listopada 2009.
Članak 5.
Ova Odluka stupa na snagu XXX.
Sastavljeno u Bruxellesu
                                                                       Za
Vijeće
                                                                       Predsjednik
[1]               SL L 24, 27.1.1983., str. 1.
[2]               Uredba (EU) br. 1380/2013 Europskog parlamenta i
Vijeća o zajedničkoj ribarstvenoj politici, izmjeni uredaba Vijeća
(EZ) br. 1954/2003 i (EZ) br. 1224/2009 i stavljanju izvan snage uredaba (EZ)
br. 2371/2002 i (EZ) br. 639/2004 i Odluke Vijeća 2004/585/EZ (SL L 354,
28.12.2013., str. 22.).
[3]               COM(2011)424 od 13.7.2011.
[4]               Uredba (EU) br. 1380/2013 Europskog parlamenta i
Vijeća o zajedničkoj ribarstvenoj politici, izmjeni uredaba
Vijeća (EZ) br. 1954/2003 i (EZ) br. 1224/2009 i stavljanju izvan snage
uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ
(SL L 354, 28.12.2013., str. 22.).
[5]               Uredba (EU) br. 1380/2013 Europskog parlamenta i
Vijeća o zajedničkoj ribarstvenoj politici, izmjeni uredaba
Vijeća (EZ) br. 1954/2003 i (EZ) br. 1224/2009 i stavljanju izvan snage
uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ
(SL L 354, 28.12.2013., str. 22.).
[6]               SL L 24, 27.1.1983., str. 1.
PRILOZI
Prijedlogu odluke Vijeća
o stajalištu koje je u ime Europske
unije potrebno donijeti u Komisiji za očuvanje antarktičkih morskih
živih resursa (CCAMLR)
PRILOG I.
Stajalište
Unije u Komisiji za očuvanje antarktičkih morskih živih resursa

1.
Načela

Unija u okviru Komisije za očuvanje
antarktičkih morskih živih resursa (CCAMLR):
a)           djeluje u
skladu s ciljevima koje Unija želi postići u okviru zajedničke
ribarstvene politike, posebno primjenom načela opreza kako bi se osiguralo
održivo iskorištavanje vrsta, koje uređuje CCAMLR, na razinama koje mogu
osigurati najviši održivi prinos, kako bi se promicala primjena ekološki
utemeljenog pristupa upravljanju ribarstvom kojim se ograničava
ekološki utjecaj na ribolovne aktivnosti, kako bi se izbjegao i smanjio, koliko
je moguće, neželjeni ulov i postupno eliminirali odbačeni ulovi, kako
bi se smanjio na najmanju moguću mjeru utjecaj ribolovnih aktivnosti na
morski ekološki sustav, kao i promicanjem gospodarski isplativog i konkurentnog
ribolova Unije te kako bi se osigurao primjereni životni standard onima koji
ovise o ribolovnim aktivnostima vodeći računa o interesima
potrošača;
b)           osigurava
da su mjere donesene u okviru CCAMLR-a u skladu s ciljevima Konvencije CCAMLR;
c)           osigurava
da su mjere donesene u okviru CCAMLR-a usklađene s međunarodnim
pravom, a posebno s odredbama Konvencije UN-a o pravu mora, Sporazuma UN-a u
pogledu očuvanja i upravljanja pograničnim ribljim naseljima i vrlo
migratornim ribljim vrstama te Sporazuma o promicanju usklađivanja ribarskih
plovila na otvorenom moru s međunarodnim mjerama za očuvanje i
upravljanje, i Sporazuma o mjerama države luke Organizacije za hranu i
poljoprivredu iz 2009.;
d)           promiče
dosljedna stajališta u okviru regionalnih organizacija za upravljanje u
ribarstvu i, prema potrebi, s regionalnim konvencijama o moru na istom
području;
e)           nastoji
ostvariti sinergiju s politikom koju Unija provodi kao dio svojih bilateralnih
odnosa u području ribarstva s trećim zemljama i osigurava
usklađenost s njezinim drugim politikama, posebno s onima koje se odnose
na vanjske odnose, okoliš, trgovinu, razvoj, istraživanje i inovacije i s
drugima;
f)            osigurava
poštovanje međunarodnih obveza Unije;
g)           poštuje
zaključke Vijeća od 19. ožujka 2012. o Komunikaciji Komisije o
vanjskoj dimenziji zajedničke ribarstvene politike[1].

2.
Smjernice

Unija, prema potrebi, nastoji podupirati
donošenje sljedećih mjera od strane CCAMLR-a:
a)           mjere za
očuvanje ribolovnih resursa i upravljanje njima u području primjene
Konvencije CAMLR koje se temelje na najboljim dostupnim znanstvenim savjetima,
uključujući TAC-ove i kvote ili uređenje napora za vrste koje
uređuje CCAMLR, čime bi se ostvarila ili održala proizvodnja najvišeg
održivog prinosa najkasnije 2020. Prema potrebi, razmotrit će se posebne
mjere za stokove koji su izloženi izlovljavanju;
b)           mjere za
sprječavanje, suzbijanje i zaustavljanje nezakonitih, neprijavljenih i
nereguliranih ribolovnih aktivnosti u području primjene Konvencije CAMLR,
uključujući popis plovila koja obavljaju takav ribolov;
c)           mjere
praćenja, kontrole i nadzora u području primjene Konvencije CAMLR
kako bi se osigurala učinkovitost kontrole i usklađenost s mjerama
donesenima u okviru CCAMLR-a;
d)           mjere za
smanjenje negativnog utjecaja ribolovnih aktivnosti na morsku bioraznolikost i
morski ekološki sustav, uključujući zaštitne mjere za ranjive morske
ekološke sustave u području primjene Konvencije CAMLR, u skladu s
Rezolucijama Opće skupštine Ujedinjenih naroda, i uspostavljanje
reprezentativne mreže zaštićenih morskih područja (MPA), koje
sadržavaju mjere za izbjegavanje i smanjivanje, koliko je to moguće,
neželjenih ulova, osobito ekološki povezanih vrsta, i mjere za postupno
eliminiranje odbačenih ulova;
e)           mjere s
ciljem zabrane ribolova koji se obavlja samo radi izlova peraja morskog psa uz
zahtjev da se svi morski psi moraju iskrcati s perajama prirodno povezanima s
trupom;
f)            dodatne
tehničke mjere koje se temelje na savjetima pomoćnih tijela CCAMLR-a.
PRILOG II.
Godišnje
utvrđivanje stajališta Unije koje treba zauzeti
na
godišnjem sastanku Komisije za očuvanje antarktičkih morskih živih
resursa
Prije svakoga godišnjeg sastanka Komisije za
očuvanje antarktičkih morskih živih resursa (CCAMLR) moraju se
poduzeti potrebni koraci kako bi se stajalištem koje se izražava u ime Unije
uzeli u obzir najnoviji statistički, biološki i drugi relevantni podaci
dostavljeni Europskoj komisiji, u skladu s načelima i smjernicama
određenima u Prilogu I.
U tu svrhu i na temelju tih podataka, Europska
komisija dostavlja Vijeću ili svojim pripremnim tijelima pravovremeno
prije svakoga godišnjeg sastanka CCAMLR-a pisani dokument u kojem se
utvrđuju detalji prijedloga utvrđivanja stajališta Unije za raspravu
i prihvaćanje detalja stajališta koje treba izraziti u ime Unije.
Ako tijekom daljnjih sastanaka,
uključujući sastanke na licu mjesta, nije moguće postići
dogovor kako bi se stajalištem Unije uzeli u obzir novi elementi, pitanje se
upućuje Vijeću ili njegovim pripremnim tijelima.
[1]               vidi dok. 7086/12 PECHE 66


				|

		52014PC0129

			Prijedlog ODLUKE VIJEĆA o stajalištu koje je u ime Europske unije potrebno donijeti u Organizaciji za ribarstvo sjeverozapadnog Atlantika (NAFO) /* COM/2014/0129 final - 2014/0074 (NLE) */

			   	OBRAZLOŽENJE
1.           KONTEKST PRIJEDLOGA
Uredbom (EEZ) br. 3179/78 Europska
zajednica odobrila je Konvenciju iz 1979. o budućoj višestranoj suradnji u
području ribarstva sjeverozapadnog Atlantika (Konvencija NAFO) kojom je
osnovana Organizacija za ribarstvo sjeverozapadnog Atlantika (NAFO) te koja je
naknadno izmijenjena 2007., a Europska unija ju je ratificirala 2010. NAFO je
regionalna organizacija za upravljanje u ribarstvu (RFMO) nadležna za
očuvanje ribarstva i upravljanja njime u sjeverozapadnom Atlantiku.
Europska unija postala je ugovorna strana NAFO-a 1979.
U skladu s člankom 218. stavkom 9.
Ugovora o funkcioniranju Europske unije, stajalište koje u ime Unije trebaju
donijeti RFMO-ovi, kao u slučaju kada su pozvani donositi akte koji
proizvode pravne učinke, uz iznimku akata kojima se dopunjuje ili mijenja
njihov institucionalni okvir, mora biti doneseno odlukom Vijeća na
prijedlog Komisije.
Takvo stajalište u okviru RFMO-a
trenutačno se temelji na dvostupanjskom pristupu. Odlukom Vijeća
utvrđuju se vodeća načela i smjernice stajališta Unije na
višegodišnjoj osnovi, uzimajući u obzir da se ono nakon toga
usklađuje za svaki godišnji sastanak na temelju neslužbenih dokumenata
Komisije o kojima će raspravljati radna skupina Vijeća.
U pogledu NAFO-a, Odlukom Vijeća 12372/09
od 14. rujna 2009. predviđa se revizija stajališta Unije prije godišnjeg
sastanka 2014. Stoga se ovim prijedlogom nastoji utvrditi stajalište Unije u
okviru NAFO-a za razdoblje od 2014. do 2019. te na taj način zamijeniti
Odluku Vijeća 12372/09 od 14. rujna 2009. kojom je obuhvaćeno
razdoblje od 2009. do 2014.
Svrha revizije jest ugrađivanje
načela i smjernica nove zajedničke ribarstvene politike (ZRP) kako je
utvrđeno u Uredbi (EU) br. 1380/2013 Europskog parlamenta i
Vijeća[1],
uzimajući u obzir i ciljeve Komunikacije Komisije o vanjskoj dimenziji
ZRP-a[2].
Osim toga, stajalište Unije usklađeno je s Ugovorom iz Lisabona.
Konačno, stajalište je usklađeno u mjeri u kojoj je to moguće,
uzimajući u obzir specifičnosti raznih RFMO-ova.
Kao što je to slučaj s trenutačnim
stajalištima, sljedeće stajalište sadržava načela i smjernice.
Nadalje, uvodi se standardni postupak za godišnje utvrđivanje stajališta
Unije, kako su zatražile države članice za nedavno usklađena
stajališta.
2.           REZULTATI SAVJETOVANJA SA
ZAINTERESIRANIM STRANAMA I OCJENE UTJECAJA
Vanjska dimenzija ZRP-a bila je dijelom ocjene
utjecaja za prijedloge reformi ZRP-a. Načela i smjernice dogovoreni za
novi ZRP jednostavno se prenašaju u revidirana stajališta.
3.           PRAVNI ELEMENTI PRIJEDLOGA
Sljedeća Odluka temelji se na Ugovoru o
funkcioniranju Europske unije, a posebno na članku 43. stavku 2. u vezi s
člankom 218. stavkom 9. kojim se predviđa da Vijeće na prijedlog
Komisije donosi odluku o utvrđivanju stajališta koja u ime Unije treba
donijeti tijelo osnovano na temelju sporazuma kada je to tijelo pozvano
donositi akte koji proizvode pravne učinke. To se primjenjuje na
stajalište koje u ime Unije treba donijeti Komisija u okviru NAFO-a.
Uredba (EU) br. 1380/2013 Europskog
parlamenta i Vijeća[3]
pravna je osnova za utvrđivanje načela koja će se odraziti u
ovom pregovaračkom mandatu.
Sljedeća Odluka kojom je obuhvaćeno
razdoblje od 2014. do 2019. zamjenjuje Odluku Vijeća 12372/09 kojom je
obuhvaćeno razdoblje od 2009. do 2014.
2014/0074 (NLE)
Prijedlog
ODLUKE VIJEĆA
o stajalištu koje je u ime Europske unije
potrebno donijeti u Organizaciji za ribarstvo sjeverozapadnog Atlantika (NAFO)
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 43. stavak 2. u vezi s
člankom 218. stavkom 9.,
uzimajući u obzir prijedlog Europske
komisije,
budući da:
(1)       Člankom 38. Ugovora o
funkcioniranju Europske unije u vezi s njegovim člankom 39. predviđa
se da je jedan od ciljeva zajedničke ribarstvene politike osigurati
dostupnost opskrbe.
(2)       Uredbom (EU)
br. 1380/2013 Europskog parlamenta i Vijeća[4] predviđa se da
Unija osigurava da su aktivnosti u ribarstvu i akvakulturi dugoročno
ekološki održive i da se njima upravlja na način koji je u skladu s
ciljevima postizanja gospodarskih i društvenih koristi te koristi za
zapošljavanje i pridonošenja dostupnosti opskrbe hranom. Osim toga
predviđa se da Unija primjenjuje načelo opreza u pristupu upravljanju
ribarstvom i nastoji osigurati da se iskorištavanjem živih morskih bioloških
resursa obnavljaju i održavaju populacije izlovljavanih vrsta iznad razina koje
mogu osigurati najviši održivi prinos. Njome se predviđa i da Unija
nastoji poduzimati mjere upravljanja i očuvanja koje se temelje na
najboljim dostupnim znanstvenim savjetima, promicati ribolovne metode koje
pridonose selektivnijem ribolovu i izbjegavanju te smanjenju, koliko je
moguće, neželjenih ulova, baviti se ribolovom s manjim utjecajem na morski
ekološki sustav i ribolovne resurse te postupno eliminirati odbačene
ulove. Osim toga, Uredbom se izričito predviđa da Unija ta
načela primjenjuje u svojoj vanjskoj politici.
(3)       Uredbom (EEZ)
br. 3179/78[5]
Europska zajednica odobrila je Konvenciju iz 1979. o budućoj višestranoj suradnji
u području ribarstva sjeverozapadnog Atlantika (Konvencija NAFO) kojom je
osnovana Organizacija za ribarstvo sjeverozapadnog Atlantika (NAFO) te koja je
naknadno izmijenjena 2007., a Europska unija ju je ratificirala 2010[6]. U okviru NAFO-a
Opće vijeće nadležno je za unutarnje poslove i vanjske odnose, a
Komisija za ribarstvo za donošenje mjera za očuvanje i provedbu koje su
osmišljene kako bi se osiguralo dugoročno očuvanje i održivo
iskorištavanje ribolovnih resursa u Regulacijskom području NAFO, kako je
definirano u Konvenciji NAFO, te kako bi se smanjio utjecaj ribolovnih
aktivnosti na morski ekološki sustav. Te mjere mogu za Uniju postati
obvezujuće.
(4)       U skladu s člankom V.2
izmijenjene Konvencije NAFO, Komisija za ribarstvo NAFO i Opće vijeće
NAFO nakon ratifikacije te Konvencije udružit će se u Komisiju NAFO.
(5)       U skladu s člankom 218.
stavkom 9. Ugovora o funkcioniranju Europske unije, stajalište koje je u ime
Unije potrebno donijeti u regionalnim organizacijama za upravljanje u ribarstvu
kada su pozvane donositi akte koji proizvode pravne učinke, uz iznimku
akata kojima se dopunjuje ili mijenja njihov institucionalni okvir, mora biti
doneseno odlukom Vijeća na prijedlog Komisije.
(6)       Zbog razvojne prirode
ribolovnih resursa u području primjene Konvencije NAFO i posljedične
potrebe da se stajalištem Unije uzme u obzir novi razvoj događanja,
uključujući statističke, biološke i druge podatke koji se
predstavljaju prije ili tijekom godišnjeg sastanka Općeg vijeća i Komisije
za ribarstvo NAFO (godišnji sastanak NAFO-a), za godišnje utvrđivanje
stajališta Unije potrebno je uspostaviti postupke u skladu s načelom
lojalne suradnje među institucijama Unije, sadržanom u članku 13.
stavku 2. UEU-a,
DONIJELO JE OVU ODLUKU:
Članak 1.
Stajalište koje treba zauzeti Europska unija na godišnjem sastanku NAFO-a
kada je to tijelo pozvano donositi odluke koje imaju pravni učinak
utvrđeno je u Prilogu I. ovoj Odluci.
Članak 2.
Godišnje
utvrđivanje stajališta Unije na godišnjem sastanku NAFO-a provodi se u
skladu s Prilogom II. ovoj Odluci.
Članak 3.
Stajalište Unije utvrđeno u Prilogu I. ovoj Odluci Vijeće
ocjenjuje i, ako je potrebno, revidira na prijedlog Komisije, najkasnije do
godišnjeg sastanka NAFO-a 2019.
Članak
4.
Ova Odluka zamjenjuje Odluku Vijeća 12372/09 od 14. rujna 2009.
Članak 5.
Ova Odluka
stupa na snagu XXX.
Sastavljeno u Bruxellesu
                                                                       Za
Vijeće
                                                                       Predsjednik
[1]               Uredba (EU) br. 1380/2013 Europskog parlamenta i
Vijeća o zajedničkoj ribarstvenoj politici, izmjeni uredaba
Vijeća (EZ) br. 1954/2003 i (EZ) br. 1224/2009 i stavljanju izvan snage
uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ
(SL L 354, 28.12.2013., str. 22.).
[2]               COM(2011)424 od 13.7.2011.
[3]               Uredba (EU) br. 1380/2013 Europskog parlamenta i
Vijeća o zajedničkoj ribarstvenoj politici, izmjeni uredaba
Vijeća (EZ) br. 1954/2003 i (EZ) br. 1224/2009 i stavljanju izvan snage
uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ
(SL L 354, 28.12.2013., str. 22.).
[4]               Uredba (EU) br. 1380/2013 Europskog parlamenta i
Vijeća o zajedničkoj ribarstvenoj politici, izmjeni uredaba
Vijeća (EZ) br. 1954/2003 i (EZ) br. 1224/2009 i stavljanju izvan snage
uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ
(SL L 354, 28.12.2013., str. 22.).
[5]               SL L 378, 30.12.1978., str. 1.
[6]               Odluka Komisije od 8. studenoga 2010. o odobrenju, u ime
Europske unije, izmjene Konvencije o budućoj višestranoj suradnji u
području ribarstva sjeverozapadnog Atlantika, SL L 321, 7.12.2010., str.
1. – 19.
PRILOZI
Prijedlogu odluke Vijeća
o stajalištu koje je u ime Europske
unije potrebno donijeti u Organizaciji za ribarstvo sjeverozapadnog Atlantika
(NAFO)
PRILOG I.
Stajalište
Unije u Organizaciji za ribarstvo sjeverozapadnog Atlantika

1.
Načela

Unija u okviru Organizacije za ribarstvo
sjeverozapadnog Atlantika (NAFO):
a)           djeluje u
skladu s ciljevima koje Unija želi postići u okviru zajedničke
ribarstvene politike, posebno primjenom načela opreza kako bi se osiguralo
održivo iskorištavanje vrsta, koje uređuje NAFO, na razinama koje mogu
osigurati najviši održivi prinos, kako bi se promicala primjena ekološki
utemeljenog pristupa upravljanju ribarstvom kojim se ograničava
ekološki utjecaj na ribolovne aktivnosti, kako bi se izbjegao i smanjio, koliko
je moguće, neželjeni ulov i postupno eliminirali odbačeni ulovi, kako
bi se smanjio na najmanju moguću mjeru utjecaj ribolovnih aktivnosti na
morski ekološki sustav, kao i promicanjem gospodarski isplativog i konkurentnog
ribolova Unije te kako bi se osigurao primjereni životni standard onima koji
ovise o ribolovnim aktivnostima vodeći računa o interesima
potrošača;
b)           osigurava
da su mjere donesene u okviru NAFO-a u skladu s ciljevima Konvencije NAFO;
c)           osigurava
da su mjere donesene u okviru NAFO-a usklađene s međunarodnim pravom,
a posebno s odredbama Konvencije UN-a o pravu mora, Sporazuma UN-a u pogledu
očuvanja i upravljanja pograničnim ribljim naseljima i vrlo
migratornim ribljim vrstama te Sporazuma o promicanju usklađivanja
ribarskih plovila na otvorenom moru s međunarodnim mjerama za
očuvanje i upravljanje, i Sporazuma o mjerama države luke Organizacije za
hranu i poljoprivredu iz 2009.;
d)           promiče
dosljedna stajališta u okviru regionalnih organizacija za upravljanje u
ribarstvu (RFMO-ovi), posebno na području Atlantika,  i, prema potrebi, s
regionalnim konvencijama o moru na istom području;
e)           nastoji
ostvariti sinergiju s politikom koju Unija provodi kao dio svojih bilateralnih
odnosa u području ribarstva s trećim zemljama i osigurava
usklađenost s njezinim drugim politikama, posebno s onima koje se odnose
na vanjske odnose, okoliš, trgovinu, razvoj, istraživanje i inovacije i s
drugima;
f)            osigurava
poštovanje međunarodnih obveza Unije;
g)           poštuje
zaključke Vijeća od 19. ožujka 2012. o Komunikaciji Komisije o
vanjskoj dimenziji zajedničke ribarstvene politike[1].

2.
Smjernice

Unija, prema potrebi, nastoji podupirati
donošenje sljedećih mjera od strane NAFO-a:
a)           mjere za
očuvanje ribolovnih resursa i upravljanje njima u Regulacijskom
području NAFO-a, kako je definirano u Konvenciji, koje se temelje na
najboljim dostupnim znanstvenim savjetima, uključujući ukupne
dopuštene ulove (TAC-ovi) i kvote ili uređenje napora za vrste koje
uređuje NAFO, čime bi se ostvarila ili održala proizvodnja najvišeg
održivog prinosa najkasnije 2020. Prema potrebi, razmotrit će se posebne
mjere za stokove koji su izloženi izlovljavanju kako bi ribolovni napor bio u
skladu s dostupnim ribolovnim mogućnostima;
b)           mjere za
sprječavanje, suzbijanje i zaustavljanje nezakonitih, neprijavljenih i
nereguliranih (NNN) ribolovnih aktivnosti u Regulacijskom području NAFO-a,
uključujući popis plovila koja obavljaju takav ribolov;
c)           mjere
praćenja, kontrole i nadzora u Regulacijskom području NAFO-a kako bi
se osigurala učinkovitost kontrole i usklađenost s mjerama donesenima
u okviru NAFO-a;
d)           mjere za
smanjenje negativnog utjecaja ribolovnih aktivnosti na morsku bioraznolikost i
morski ekološki sustav, uključujući zaštitne mjere za ranjive morske
ekološke sustave u Regulacijskom području NAFO-a, u skladu s Rezolucijama
Opće skupštine Ujedinjenih naroda, koje sadržavaju mjere za izbjegavanje i
smanjivanje, koliko je to moguće, neželjenih ulova, osobito ekološki
povezanih vrsta, i mjere za postupno eliminiranje odbačenih ulova;
e)           mjere s
ciljem zabrane ribolova koji se obavlja samo radi izlova peraja morskog psa uz
zahtjev da se svi morski psi moraju iskrcati sa svim perajama prirodno
povezanima s trupom;
f)            razvoj
zajedničkih pristupa s ostalim RFMO-ovima, osobito s onima koji su
uključeni u upravljanje ribarstvom u Atlantiku;
g)           dodatne
tehničke mjere koje se temelje na savjetima tijela NAFO-a i radnih
skupina.
PRILOG II.
Godišnje
utvrđivanje stajališta Unije koje treba zauzeti
na
godišnjem sastanku Organizacije za ribarstvo sjeverozapadnog Atlantika
Prije svakoga godišnjeg sastanka Općeg
vijeća i Komisije za ribarstvo NAFO (godišnji sastanak NAFO) moraju se
poduzeti potrebni koraci kako bi se stajalištem koje se izražava u ime Unije
uzeli u obzir najnoviji statistički, biološki i drugi relevantni podaci
dostavljeni Europskoj komisiji, u skladu s načelima i smjernicama
određenima u Prilogu I.
U tu svrhu i na temelju tih podataka, Europska
komisija dostavlja Vijeću ili svojim pripremnim tijelima pravovremeno
prije svakoga godišnjeg sastanka NAFO-a pisani dokument u kojem se
utvrđuju detalji prijedloga utvrđivanja stajališta Unije za raspravu
i prihvaćanje detalja stajališta koje treba izraziti u ime Unije.
Ako tijekom daljnjih sastanaka,
uključujući sastanke na licu mjesta, nije moguće postići
dogovor kako bi se stajalištem Unije uzeli u obzir novi elementi, pitanje se
upućuje Vijeću ili njegovim pripremnim tijelima.
[1]               vidi dok. 7086/12 PECHE 66


				|

		52013PC0723

			Prijedlog ODLUKE VIJEĆA o stajalištu Europske unije u Vijeću za pridruživanje, osnovanom Euro-mediteranskim sporazumom o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane, u pogledu izmjene članka 15. stavka 7. Protokola 3. uz navedeni Sporazum o definiciji pojma „proizvoda s podrijetlom” i načinima administrativne suradnje /* COM/2013/0723 final - 2013/0345 (NLE) */

			   	OBRAZLOŽENJE
1.           KONTEKST PRIJEDLOGA
Zabrana povrata carina utvrđuje se
člankom 15. Protokola 3. priloženog uz Sporazum o pridruživanju
između EZ-a i Jordana, kako je izmijenjen Odlukom br. 1/2010
Vijeća za pridruživanje EU – Jordan od 16. rujna 2010.[1] Stavkom 7. tog članka
utvrđuje se prijelazno razdoblje prije potpune primjene zabrane povrata
carina od strane Jordana, a državi partneru omogućuje da u tom razdoblju
svojim izvoznicima ili gospodarskim subjektima odobri povrat carina.
Navedeno prijelazno razdoblje isteklo je 31.
prosinca 2012. Međutim, člankom 15. stavkom 7. predviđa se
mogućnost ponovnog razmatranja te odredbe zajedničkim dogovorom.
Jordan je 22. srpnja 2012. pismeno zatražio
produženje razdoblja primjene te odredbe.
U skladu s člankom 39. Protokola 3.,
odredbe navedenog Protokola mogu se izmijeniti odlukom Vijeća za
pridruživanje.
Tekst odluke zamijenit će odredbu iz
članka 15. stavka 7.
Stranke su se usuglasile o produženju
razdoblja primjene članka 15. stavka 7. za tri godine s učinkom od 1.
siječnja 2013. radi osiguranja jasnoće, dugoročne gospodarske
predvidljivosti i pravne sigurnosti za gospodarske subjekte.
U okviru radne skupine Pan-Euro-Med dogovoreno
je da će se do službenog donošenja ove odluke njezin sadržaj primjenjivati
od 1. siječnja 2013.
2.           REZULTATI SAVJETOVANJA SA
ZAINTERESIRANIM STRANKAMA I PROCJENE UČINKA
Provedena su savjetovanja sa zainteresiranim
strankama u okviru radne skupine Pan-Euro-Med i Odbora za Carinski zakonik –
odjela za podrijetlo.
Vanjska ekspertiza nije bila potrebna.
Procjena učinka nije bila potrebna jer su
predložene izmjene tehničke prirode i ne utječu na sadržaj Protokola
o pravilima o podrijetlu koji je trenutačno na snazi.
3.           PRAVNI ELEMENTI PRIJEDLOGA
Izmijenjenu odredbu o povratu trebalo bi primjenjivati
retroaktivno od 1. siječnja 2013.
Pravni temelj izmjene te odredbe članak
je 207. stavak 4. prvi podstavak u vezi s člankom 218. stavkom 9. Ugovora o funkcioniranju Europske unije.
Taj je prijedlog u isključivoj
nadležnosti Unije. Načelo supsidijarnosti stoga se ne primjenjuje.
Predloženi instrument: odluka Vijeća.
2013/0345 (NLE)
Prijedlog
ODLUKE VIJEĆA
o stajalištu Europske unije u Vijeću za
pridruživanje, osnovanom Euro-mediteranskim sporazumom o pridruživanju
između Europskih zajednica i njihovih država članica, s jedne strane,
i Hašemitske Kraljevine Jordana, s druge strane, u pogledu izmjene članka
15. stavka 7. Protokola 3. uz navedeni Sporazum o definiciji pojma
„proizvoda s podrijetlom” i načinima administrativne suradnje
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 207. stavak 4. prvi podstavak u
vezi s člankom 218., stavkom 9.,
uzimajući u obzir prijedlog Europske
komisije,
budući da:
(1)       Protokol 3. uz
Euro-mediteranski sporazum o pridruživanju između Europskih zajednica i
njihovih država članica, s jedne strane, i Hašemitske Kraljevine Jordana,
s druge strane[2],
u daljnjem tekstu Sporazum, kako je izmijenjen Odlukom br. 1/2010
Vijeća za pridruživanje EU – Jordan od 16. rujna 2010.[3], odnosi se na definiciju pojma
„proizvoda s podrijetlom” i na načine administrativne suradnje.
(2)       Člankom 15. Protokola 3.
određuje se opća zabrana povrata carina ili izuzeća od carina za
materijale bez podrijetla koji se upotrebljavaju u proizvodnji proizvoda s
podrijetlom. Međutim, stavkom 7. tog članka određuje se da se
povrat ili djelomično izuzeće uz određene uvjete može
primjenjivati do 31. prosinca 2012.
(3)       Radi osiguranja jasnoće,
dugoročne gospodarske predvidljivosti i pravne sigurnosti za gospodarske
subjekte, stranke su se usuglasile o produženju razdoblja primjene članka
15. stavka 7. za tri godine s učinkom od 1. siječnja 2013.
(4)       Stoga bi Vijeće za
pridruživanje osnovano Sporazumom moralo donijeti odluku o izmjeni Protokola u
skladu s člankom 39. Protokola 3.
(5)       Europska bi unija stoga
morala u Vijeću za pridruživanje donijeti stajalište utvrđeno u
priloženom nacrtu odluke,
DONIJELO JE OVU ODLUKU:
Članak 1.
Stajalište koje će Europska unija
donijeti u Vijeću za pridruživanje, osnovanom Euro-mediteranskim
sporazumom o pridruživanju između Europskih zajednica i njihovih država
članica, s jedne strane, i Hašemitske Kraljevine Jordana, s druge strane,
u pogledu izmjene članka 15. stavka 7. Protokola 3. o definiciji pojma
„proizvoda s podrijetlom” i načinima administrativne suradnje u cilju
produženja razdoblja primjene navedene odredbe, utvrđeno je u priloženom
nacrtu odluke Vijeća za pridruživanje.
Članak 2.
Odluka
Vijeća za pridruživanje objavljuje se u Službenom listu Europske unije.
Sastavljeno u Bruxellesu,
                                                                       Za
Vijeće
                                                                       Predsjednik
PRILOG
Nacrt
ODLUKE BR. […] VIJEĆA ZA PRIDRUŽIVANJE EU – JORDAN
od […]
o
izmjeni članka 15. stavka 7. Protokola 3. uz Euro-mediteranski sporazum o
pridruživanju između Europskih zajednica i njihovih država članica, s
jedne strane, i Hašemitske Kraljevine Jordana, s druge strane,
o definiciji pojma „proizvoda s podrijetlom”
i načinima administrativne suradnje
VIJEĆE ZA PRIDRUŽIVANJE,
uzimajući u obzir Euro-mediteranski
sporazum o pridruživanju između Europskih zajednica i njihovih država
članica, s jedne strane, i Hašemitske Kraljevine Jordana, s druge strane,
a posebno članak 39. Protokola 3. uz Sporazum,
budući da:
(1)
Člankom 15. stavkom 7. Protokola 3. uz
Euro-mediteranski sporazum o pridruživanju između Europskih zajednica i
njihovih država članica, s jedne strane, i Hašemitske Kraljevine Jordana,
s druge strane[4],
u daljnjem tekstu Sporazum, kako je izmijenjen Odlukom br. 1/2010
Vijeća za pridruživanje EU – Jordan od 16. rujna 2010.[5] omogućuje se uz
određene uvjete povrat carina ili poreza ili djelomično izuzeće
od carina ili poreza s jednakim učinkom do 31. prosinca 2012.
(2)
Radi osiguranja jasnoće, dugoročne
gospodarske predvidljivosti i pravne sigurnosti za gospodarske subjekte,
stranke u Sporazumu usuglasile su se o produženju razdoblja primjene
članka 15. stavka 7. Protokola 3. uz Sporazum za tri godine s učinkom
od 1. siječnja 2013.
(3)
Protokol 3. uz Sporazum trebalo bi stoga na
odgovarajući način izmijeniti.
(4)
Budući da se članak 15. stavak 7.
Protokola 3. uz Sporazum više ne primjenjuje od 31. prosinca 2012., ovu Odluku
trebalo bi primjenjivati od 1. siječnja 2013.
DONIJELO JE SLJEDEĆU ODLUKU:
Članak 1.
Članak 15. stavak 7. zadnji podstavak
Protokola 3. uz Euro-mediteranski sporazum o pridruživanju između
Europskih zajednica i njihovih država članica, s jedne strane, i
Hašemitske Kraljevine Jordana, s druge strane, o definiciji pojma „proizvoda s
podrijetlom” i načinima administrativne suradnje zamjenjuje se
sljedećim tekstom:
„Odredbe ovog stavka primjenjuju se do 31.
prosinca 2015. i mogu se ponovno razmotriti zajedničkim dogovorom.”
Članak 2.
Ova Odluka stupa na snagu na dan donošenja.
Primjenjuje se od 1. siječnja 2013.
Sastavljeno u […]
                                                                       ZA
VIJEĆE ZA PRIDRUŽIVANJE
                                                                       Predsjednik
                                                                       […]
[1]               SL L 253,
28.9.2010., str. 60.
[2]               SL L 129,
15.5.2002., str. 3.
[3]               SL L 253,
28.9.2010., str. 60.
[4]               SL L 129,
15.5.2002., str. 3.
[5]               SL L 253,
28.9.2010., str. 60.